b'\n_START_ARTICLE_\nAssassiinid\n_START_SECTION_\nAjalugu\n_START_PARAGRAPH_\nAssassiinide sekti/ordu ajaloost ja tema asutamisest puuduvad usaldusv\xc3\xa4\xc3\xa4rsed andmed. K\xc3\xb5ige objektiivsemate kirjutiste alusel asutati assasiinide ordu enne aastat 1000 m.a.j. aladel, mida kutsuti P\xc3\xa4rsiaks. Organisatsiooni loojaks loetakse \xc5\xa1eik Al-Hassani v\xc3\xb5i Hasan-i Sabbahi. Teada on, et ajal kui ristis\xc3\xb5jad Jeruusalemma algasid, oli see \xc3\xbchendus juba t\xc3\xa4ies eluj\xc3\xb5us ning teatud ja kardetud eriti valitsevate klasside hulgas juba mitu sajandit. Paljud islami vaimulikud ei pea seda ordut "\xc3\xb5igeks Muhamedi j\xc3\xa4rgijaks" tema oletatavate sidemete alusel kristliku ilmaruumiga ja mahhinatsioonide ning koost\xc3\xb6\xc3\xb6 p\xc3\xa4rast esimeste kristlike Jeruusalemma kuningatega. \xc3\x9crikutesse on kirjutatud ka assasiinide suhetest Templiorduga, mis oli vastuoluline alates koost\xc3\xb6\xc3\xb6st kuni avalike konfliktideni. Islami usuvoolude \xc5\xa0iiitide ja sunniitide vahelises vastuolus toetasid assasiinid 12. sajandil \xc5\xa1iiitide ismailiite. Islami maades on see ordu siiani tuntud ja kardetud kuigi puuduvad usaldusv\xc3\xa4\xc3\xa4rsed andmed selle kestmise kohta t\xc3\xa4nap\xc3\xa4evani. Spekuleeritakse ka, et ordu on t\xc3\xa4nap\xc3\xa4eval sidemetes enamiku suurte riikide salateenistuste ja maffiagruppidega ning teenib raha, m\xc3\xbc\xc3\xbces oma \xc3\xbcle tuhandeaastase tegevuse metoodikat.\n_START_SECTION_\nMeetodid\n_START_PARAGRAPH_\nAssassiinid said uusi liikmeid \xc3\xbcldjuhul orjakaubanduse vahendusel. Noored poisid anti kasvatada m\xc3\xb5ne \xc3\xbcliku \xc3\xb5ukonda, kus ta l\xc3\xa4bis s\xc3\xb5jalise ja v\xc3\xb5itluskunstide algtreeningu. Nende noorukite hulgast valiti v\xc3\xa4lja k\xc3\xb5ige lootustandvamad ning p\xc3\xa4rast seda, kui neid oli koheldud eriti halvasti, uimastati nad ja viidi assasiinide lossi. Seal hoiti neid pidevalt narkouimas, kuid anti parimat toitu ning nad said vabalt valida tollaste ilustandardite j\xc3\xa4rgi parimaid orjatare omale seksuaalpartneriteks. P\xc3\xa4rast sellist "paradiisi" viidi nad \xc3\xbchel p\xc3\xa4eval teadvusetult oma vana peremehe juurde tagasi. Siis pakuti neile, et assasiinid ostavad ta v\xc3\xa4lja, kuna teavad paradiisi saladust. Vastutasuks pakuti p\xc3\xa4\xc3\xa4semist paradiisi hea teenistuse korral. Paljastades isikule fakte tema viibimisest "paradiisis" olid sellised v\xc3\xa4rbamised suhteliselt edukad._NEWLINE_Assasiinide p\xc3\xb5hirelvaks \xc3\xbclesande t\xc3\xa4itmisel oli pistoda, kuid kasutati ka muid terariistu ja vahendeid, mis on s\xc3\xa4ilinud t\xc3\xa4nap\xc3\xa4evani \xe2\x80\x93 n\xc3\xa4iteks mini-ambu, viskenuga. V\xc3\xa4lditi k\xc3\xb5rvaliste isikute tapmist, kuid samas tehti tapmisest vaatem\xc3\xa4ng, mida \xc3\xbcldjuhul "etendati" m\xc3\xb5nes avalikus kohas, n\xc3\xa4iteks turul, t\xc3\xa4naval, isegi mo\xc5\xa1ees._NEWLINE_Teada on, et kasutati ka nn ps\xc3\xbchholoogilise s\xc3\xb5ja v\xc3\xb5tteid, n\xc3\xa4iteks leidis ohver hommikul oma voodist assasiinide s\xc3\xbcmboolikaga noa, mis t\xc3\xa4hendas: me v\xc3\xb5iksime sind tappa, kui sa ei tee seda, mida me soovime (v\xc3\xb5i soovib meie klient).'